[{"text_idx": "#000003", "text": "Alustuseks ku\u0308sin feministliku kirjastamise kohta u\u0308ldisemalt. Teil on kindlasti temaatiline fookus, aga milliseid feministlikke kogemusi oma to\u0308o\u0308s rakendate? Kui siduda see ku\u0308simus prekaarset to\u0308o\u0308d ka\u0308sitlenud mo\u0303ttevahetusega, siis mis osa on feministlikus kirjastamises so\u0303prusel ja hoolekandeto\u0308o\u0308l?"}, {"text_idx": "#000004", "text": "Maryam Fanni: Oleme kindlalt otsustanud, et ei tee tellimusto\u0308id. To\u0308o\u0308tame ainult meid ennast huvitavate teemadega ega kasuta selleks tellijate raha. Minu arvates on so\u0303prussuhted ka koosto\u0308o\u0308d tehes va\u0308ga olulised: solidaarsus ja empaatia aitavad turusituatsioonis va\u0308ljuda harjumuspa\u0308rasest tootja-tarbija mudelist. Seega on so\u0303prussuhete kaasamine ainult hea."}, {"text_idx": "#000005", "text": "Sara Kaaman: Oleme ka kindlalt otsustanud, et koosto\u0308o\u0308projekte ei esinda meie na\u0308od ja seepa\u0308rast oleme loobunud artikleid saatvatest portreefotodest."}, {"text_idx": "#000007", "text": "Liz Allan: Koostan feministlike manifestide kogumikku ning kuna ma ei ela kaasto\u0308o\u0308tajatega samas paigas \u2013 teeme koosto\u0308o\u0308d kaugto\u0308o\u0308na \u2013, siis sai mulle ruttu selgeks, et mul ei olnud kirjastatava materjaliga, s.t manifestide tekstidega, su\u0308gavamat sidet tekkinud. Et olukorda parandada, kutsusin kokku lugemisgrupi, kus lugesime neid manifeste paari lause haaval. Suurt osa lugemisgruppi tulnutest ma enne ei tundnud, koos lugemisest kujunes omamoodi kogukonna loomine. Tekst kui to\u0308o\u0308u\u0308lesanne on ette loetuna palju emotsionaalsem ja vo\u0303ib hakata seda paremini mo\u0303istma."}, {"text_idx": "#000008", "text": "Matilda Flodmark: Lugemis- ja teadlikkuse to\u0303stmise gruppidega to\u0308o\u0308tamine on feministlik traditsioon. Feministid on niiviisi kaua to\u0308o\u0308tanud, la\u0308htutakse ajaloolistest teadlikkuse to\u0303stmise liikumistest."}, {"text_idx": "#000010", "text": "Millised on kollektiivse to\u0308o\u0308tamise ja kollektiivi asutamise tagamaad? Eeldan, et teile on kogukonna ja ka puuduoleva diskursuse loomine ikka ta\u0308htis olnud."}, {"text_idx": "#000011", "text": "Fanni: On ku\u0308ll. Tahtsime disainiajalukku sisse tuua to\u0308o\u0308lisliikumise, mis ei ole seal esindatud. Enamasti po\u0303hineb disainiajalugu (meeste) u\u0308ksikedulugudel. Anname endale aru, kellega koosto\u0308o\u0308d teha tahame, otsustame ise, milliste institutsioonidega: valime koosto\u0308o\u0308partnereid selle ja\u0308rgi, milline nende panus on disainiajalukku. Na\u0308iteks tegime koosto\u0308o\u0308d Stockholmi to\u0308o\u0308liste haridusu\u0308hinguga, sest meile imponeeris sealne haridusu\u0308hing ja ka hoone ajalugu. Selline ka\u0308situs oli meie graafilise disaini o\u0303pingute ajal ta\u0308iesti puudu. Niisiis pu\u0308u\u0308dsimegi kunstihariduse ja to\u0308o\u0308liste haridusu\u0308hingu ajaloo kokku po\u0303imida. Meie korraldatud seminaridel osalenud kunsti- ja disainivaldkonna inimesed rakendasid seminaril kuuldut ka oma to\u0308o\u0308s. Minu meelest on see hea na\u0308ide, kuidas ka\u0308sitlemata temaatikale valgust heita ning ajalookirjutuse ja ta\u0308napa\u0308eva vahele side luua."}, {"text_idx": "#000012", "text": "Su\u0308mpoosionil feministliku kirjastamise arutelul mainisite, et viimastel aastatel on huvi feministlike teemade vastu tohutult kasvanud. Kas olete ma\u0308rganud ilminguid, mis on praeguses poliitilises olukorras eriti teravalt va\u0308lja joonistuvad ja on ka teie kirjastamisto\u0308o\u0308le mo\u0303ju avaldanud?"}, {"text_idx": "#000015", "text": "Kaaman: Olen ma\u0308rganud viimase aja raamatuprojekte, kus tegeldakse feministliku graafilise disainiga, aga ka neis ro\u0303hutatakse ikkagi ainult u\u0308ksikisikute edulugusid ning sealt saadud kogemusi. U\u0308hest ku\u0308ljest on see tore, kuna ajalugu ta\u0308ieneb..."}, {"text_idx": "#000016", "text": "Flodmark: ... aga sellega panustatakse ikkagi u\u0308ht tu\u0308u\u0308pi ajalookirjutamise ja\u0308tkamisse. Tahtsimegi sellele ta\u0308helepanu juhtida, kui loengus Martha Scotfordile ja tema korratu ja korraliku ajaloo tekstile osutasime. Sageli naised lihtsalt paigutatakse korraliku ajaloo kaanonisse, ei muud."}, {"text_idx": "#000017", "text": "Kas teie soov on rohkem kollektiivsele ajaloole ta\u0308helepanu po\u0308o\u0308rata?"}, {"text_idx": "#000022", "text": "Kaaman: Palju inimesi va\u0308ljendab end ta\u0308iesti teistsuguselt. Raamatu \u201eRaamatute loomulikud vaenlased: naiste korratu ajalugu tu\u0308pograafias\u201c (\u201eThe Natural Enemies of Books: A messy history of women in printing and typography\u201c) tegemisel aitas Scotfordi idee meil mo\u0303ista, et lood, millega meie to\u0308o\u0308tame, on vaid killukesed ja me ei peagi kokku panema entsu\u0308klopeedilist u\u0308levaadet. Vo\u0303ime ka\u0308sitleda raamatut korratu ajaloo osana ning seda silmas pidades mo\u0303elda, kuidas eri osad kokku po\u0303imida."}, {"text_idx": "#000023", "text": "Allan: Manifestide raamatut koostamisel tahtsin va\u0308ltida manifestide kronoloogilist u\u0308levaadet, mis teeks need mo\u0303neti ebainimlikuks. See on nu\u0308u\u0308d ja\u0308lle feministlike praktikate ku\u0308simus, aga otsustasin kasutada nende kogumisel ja ka uurimisto\u0308o\u0308s subjektiivset ka\u0308situsviisi. Annan endale aru ajalisest piirangust ja ka oma oskuste piiratusest. Ilmselt vo\u0303tan koostamist nii, nagu on toiminud DIY ja punkliikumine, pean silmas, et punkarid ehk ei osanud ku\u0308ll pilli ma\u0308ngida, kuid tegid siiski muusikat. Ma olen vo\u0303tnud endale lugusid jutustades autoriteedi positsiooni, kuid ei tee seda autoritaarselt. Manifestid on a\u0308a\u0308rmiselt tundlik materjal, sageli on neil ka va\u0308ga tundlik kontekst. Tean ka, et neid ei pruugita kunagi lo\u0303puni mo\u0303ista."}, {"text_idx": "#000031", "text": "Jakobi galerii na\u0308ituseprogrammi taotlusvoor perioodiks 2023/2024"}]